Document ID: 32012D0204

KOMISSION TÄYTÄNTÖÖNPANOPÄÄTÖS,
annettu 19 päivänä huhtikuuta 2012,
päätöksen 2003/467/EY liitteiden muuttamisesta siltä osin kuin on kyse Latvian julistamisesta luomistaudista virallisesti vapaaksi jäsenvaltioksi ja tiettyjen Italian, Puolan ja Portugalin alueiden julistamisesta tuberkuloosista, luomistaudista ja naudan tarttuvasta leukoosista virallisesti vapaiksi
(tiedoksiannettu numerolla C(2012) 2451)
(ETA:n kannalta merkityksellinen teksti)
(2012/204/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I luvun 4 kohdan, liitteessä A olevan II luvun 7 kohdan ja liitteessä D olevan I luvun E kohdan,
sekä katsoo seuraavaa:
(1)
Direktiiviä 64/432/ETY sovelletaan unionin sisäiseen nautakarjojen ja sikojen kauppaan. Siinä vahvistetaan edellytykset, joiden mukaan jäsenvaltio tai sen alue voidaan julistaa virallisesti vapaaksi tuberkuloosista, luomistaudista ja naudan tarttuvasta leukoosista nautakarjojen osalta.
(2)
Nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyn komission päätöksen 2003/467/EY (2) liitteissä luetellaan näistä taudeista virallisesti vapaat jäsenvaltiot ja niiden alueet.
(3)
Italia on toimittanut komissiolle todisteet siitä, että Piemonten alueella Italiassa sijaitsevat Astin ja Biellan maakunnat täyttävät direktiivissä 64/432/ETY vahvistetut tuberkuloosista virallisesti vapaan aseman edellytykset.
(4)
Lisäksi Ascoli Picenon maakunta kuuluu jo nyt 2003/467/EY liitteessä I olevassa 2 luvussa lueteltuihin tuberkuloosista vapaisiin Italian alueisiin. Italian hallinnollinen jaon mukaan Marchen alueella sijaitseva Ascoli Piceno jakautuu kuitenkin kahdeksi maakunnaksi: Ascoli Picenon ja Fermon maakunniksi. Sen vuoksi päätöksen 2003/467/EY liitteessä I olevassa 2 luvussa olevat Italiaa koskevat kohdat olisi muutettava.
(5)
Portugali on toimittanut komissiolle todisteet siitä, että kaikki Algarven laajempaan hallinnolliseen yksikköön (região) kuuluvat hallinnolliset alueet (distritos) täyttävät direktiivissä 64/432/ETY vahvistetut tuberkuloosista virallisesti vapaan aseman edellytykset.
(6)
Italian ja Portugalin toimittamien todisteiden arvioinnin perusteella Italian Piemonten alueella sijaitsevat Astin ja Biellan maakunnat ja kaikki Portugalin Algarven laajempaan hallinnolliseen yksikköön (região) kuuluvat hallinnolliset alueet (distritos) olisi julistettava virallisesti tuberkuloosista vapaiksi Italian ja Portugalin alueiksi.
(7)
Italia on toimittanut komissiolle todisteet siitä, että kaikki Italian Aostanlaakson alueella sijaitsevat maakunnat täyttävät direktiivissä 64/432/ETY vahvistetut luomistaudista virallisesti vapaan aseman edellytykset.
(8)
Latvia on toimittanut komissiolle todisteet siitä, että kyseisen jäsenvaltion koko alue täyttää direktiivissä 64/432/ETY vahvistetut luomistaudista virallisesti vapaan aseman edellytykset.
(9)
Portugali on toimittanut komissiolle todisteet siitä, että kaikki Algarven laajempaan hallinnolliseen yksikköön (região) kuuluvat hallinnolliset alueet (distritos) täyttävät direktiivissä 64/432/ETY vahvistetut luomistaudista virallisesti vapaan aseman edellytykset.
(10)
Italian, Latvian ja Portugalin toimittamien todisteiden arvioinnin perusteella Latvia olisi julistettava virallisesti luomistaudista vapaaksi jäsenvaltioksi ja kaikki Italian Piemonten alueella sijaitsevat maakunnat sekä kaikki Algarven laajempaan hallinnolliseen yksikköön (região) kuuluvat hallinnolliset alueet (distritos) olisi julistettava virallisesti luomistaudista vapaiksi Italian ja Portugalin alueiksi.
(11)
Italia, Puola ja Portugali ovat toimittaneet komissiolle todisteet siitä, että Sisilian alueeseen kuuluvat Catanian, Ennan, Palermon ja Ragusan maakunnat Italiassa, Kujawsko-Pomorskien, Pomorskien, Warmińsko-Mazurskien ja Wielkopolskien laajempiin hallinnollisiin yksikköihin (voivodships) kuuluvat 19 hallinnollista aluetta (powiaty) Puolassa ja kaikki Centron ja Lisboa e Vale do Tejon laajempiin hallinnollisiin yksiköihin (região) kuuluvat hallinnolliset alueet (distritos) sekä Norten laajempaan hallinnolliseen yksikköön (regiões) kuuluvat neljä hallinnollista aluetta (distritos) Portugalissa täyttävät direktiivissä 64/432/ETY vahvistetut edellytykset virallisesti naudan tarttuvasta leukoosista vapaan aseman vahvistamiseksi.
(12)
Italian, Puolan ja Portugalin toimittamien todisteiden arvioinnin perusteella Sisilian alueeseen kuuluvat Catanian, Ennan, Palermon ja Ragusan maakunnat Italiassa, Kujawsko-Pomorskien, Pomorskien, Warmińsko-Mazurskien ja Wielkopolskien laajempiin hallinnollisiin yksikköihin (voivodships) kuuluvat yhdeksäntoista hallinnollista aluetta (powiaty) Puolassa sekä kaikki Centron ja Lisboa e Vale do Tejon laajempaan hallinnolliseen yksikköön (região) kuuluvat hallinnolliset alueet (distritos) ja Norten laajempaan hallinnolliseen yksikköön (região) kuuluvat neljä hallinnollista aluetta (distritos) Portugalissa olisi julistettava naudan tarttuvasta leukoosista virallisesti vapaiksi Italian, Puolan ja Portugalin alueiksi.
(13)
Päätöksen 2003/467/EY liitteitä olisi sen vuoksi muutettava.
(14)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2003/467/EY liitteet tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä huhtikuuta 2012.

Labels: 18
6